Wetzikon ZH

**Wetzike** (amtlich *Wetzikon*) isch e politischi Gmäind im Bezirk Hiwiil im Kanton Züri, Schwiiz.

## Geografii
Wetzike liit im Züri-Oberland am Pfäffikersee. Zu de Gmäind ghööred d Ortschafte Robehuuse *(Robenhausen),* Chänte *(Kempten),* Oberwetzike *(Oberwetzikon),* Underwetzike *(Unterwetzikon),* Ettehuuse *(Ettenhausen),* Medike *(Medikon),* Walfertshuuse *(Walfershausen)* und Robank. S Gebiet vo de Gmäind umfasst 38,9 % landwirtschaftlichi Flèchi, 16,5 % Wald, 31,4 % Sidligsflèchi, 13,2 % unproduktivi Flèchi. Naachbergmäinde sind Bääretschwiil, Goossau, Hiwiil, Mönchaltoorf, Pfäffike und Seegrebe.

## Gschicht
Wetzike isch zum eerschte Mool im Joor 1044 als *als Wenzinchofa* gnamset worde.

### Poscht
S eerscht Poschtbüro isch 1836 z Underwetzike iigrichtet woorde. Z Oberwetzike gits sit 1858 e Poscht, z Chänte sogaar scho sit 1856. D Poscht 2 z Oberwetzike hät d Poschtläitzaal 8622 und d Poscht 3 z Chänte 8623. S Poschtbüro vo Robehuuse isch 1895 uuftoo worde, aber me häts 2014 in en Agentur umgwandlet. Z Ettehuuse häts vo 1890 bis 1988 e Poscht ggèè. Die bäide Poschtbüro händ di gliich Poschtläitzaal wie d Hauptposcht z Underwetzike, nämli 8621.

### Isebaan
D Glatthalbahn (schpöter di Veräinigte Schwizerbaane) hät 1857 d Schtrecki Walliselle-Uschter bis Wetzike verlengeret und z Underwetzike der eerscht Baanhof in Betriib gnoo. 1876 isch d Strecki Effrèètike-Pfäffike-Wetzike dezuechoo, mit em Baanhof Chänte, de Haltischtell Oberwetzike (bi de Chrüüzig Taalstrooss, nu bis 1921) und eme Stumpeglöis uf Hiwiil. D Üürike-Baume-Baan (hüt e Museumslinie) hät 1901 es chliises Baanhöfli im Ämetschloo pout.

Au es Tram häts ggèè: D Wetzike-Mäile-Baan isch 1903 äini vo den eerschte elektrische Meterspur-Baane i de Schwiiz gsii.

## Bevölcherigsentwicklig
Quäle: Bundesamt für Statistik 2005,
Statistisches Amt des Kantons Zürich

De Ussländeraatäil liit bi 29.2 % (Stand 2024).

## Religion
20,4 % vo de Iiwoner sind evangelisch-reformiert, 22,7 % sind römisch-katholisch (Stand 2025).

## Politik
Z Wetzike isch inere Abschtimig vo 2012 nach mehrere Aalöif äntli s Gmäindsparlamänt iigfüert woorde. Sit 2014 gits drum en Stadtraat mit 7 und es Parlamänt mit 36 Sitz, Stadtpresidänt isch sit 2022 de Pascal Bassu vo de SP.

Bi de Nazionaalraatswaale 2023 hät s das Ergebnis ggèè: SVP 32,00 % (+1,63), SP 17,23 % (+3,42), Grüne 9,99 % (−4,86), FDP 9,94 % (−1,55), glp 9,38 % (−1,58), Mitte 8,15 % (+1,79), EVP 4,54 % (−0,91), EDU 4,26 (−0,18).

## Wirtschaft
D Arbetsloosigkäit vo de 15-64jèèrige isch im Joor 2024 bi 1,6 % gläge.

D Firma FBW hät z Wetzike vo 1918 bis 1985 Laschtwäge, Poschtauto, Linie- und Trollibüss produziert.

## Tialäkt
De züritüütsch Tialäkt vo Wetzike ghöört zu de Züri-Oberländer Mundaarte.

## Bilder

Wetzikon - Reformierte Kirche IMG 8231 ShiftN.jpg|Di reformiert Chile Wetzike
KircheWetzikon.JPG|Di katholisch Chile Wetzike
Aabach (Wetzikon) IMG 4902.jpg|E Fabrik an de Uschtermer Aa
Wetzikon - Oberwetzikon - Bahnhofstrasse 2010-07-01 12-51-36 ShiftN.jpg|Oberwetzike
Kempten (Wetzikon) IMG 3470 ShiftN.jpg|De Baanhoof Chänte
Herrliberger Wetzikon.jpg|Schloss Wetzike 1742. Radierig vom David Herrliberger


## Literatur
* 
* 
* Felix Meier: *Geschichte der Gemeinde Wetzikon.* Wetzikon 1881. (Reproduktion: Nabu Press, 2012. ISBN 978-1-275-77643-2.)
* Beat Frei: *Wetzikon. Eine Geschichte.* Wetzikon 2001.
* Hermann Fietz: *Die Kunstdenkmäler des Kantons Zürich.* Band II: *Die Bezirke Bülach, Dielsdorf, Hinwil, Horgen und Meilen* (= *Kunstdenkmäler der Schweiz.* Band 15). Hrsg. von der Gesellschaft für Schweizerische Kunstgeschichte GSK. Bern 1943. .

## Weblinks
* 
* Webuuftritt  vo de Gmäind: www.wetzikon.ch
* Digitals Ortsmuseum: Wetzipedia

## Fuessnote